stanford-oval/wikipedia huggingface dataset:
קאריס ואן האוטן
פילמוגרפיה נבחרת > קולנוע

| שנה | סרט | תפקיד | הערות |
| --- | --- | --- | --- |
| 1997 | ronden 3 | אמילי |  |
| 2001 | Storm in mijn hoofd | טיטניה |  |
| 2001 | AmnesiA | סנדרה |  |
| 2001 | Undercover Kitty | מינוש |  |
| 2003 | De Passievrucht | מוניקה |  |
| 2006 | ספר שחור | רייצ'ל שטיין |  |
| 2008 | מבצע ואלקירי | נינה פון שטאופנברג |  |
| 2009 | קרוב אליה | כרמן |  |
| 2010 | Repo Men | קרול |  |
| 2010 | Black Death | לנגיבה |  |
| 2011 | Black Butterflies | אינגריד יונקר |  |
| 2011 | פולשים | סוזנה |  |
| 2012 | Jackie | סופי |  |
| 2013 | הרשות החמישית | בריגיטה יונסדוטיר |  |
| 2016 | המרוץ | לני ריפנשטאהל |  |
| 2016 | התגלמות הרוע | לינדזי ספארו |  |
| 2016 | ברימסטון | אנה |  |
| 2019 | דומינו | אלכס |  |
| 2020 | מלונות אהבה בטוקיו (אנ') | אינס | צולם ב-2017 |
פילמוגרפיה נבחרת > טלוויזיה

| שנה | שם | תפקיד | הערות |
| --- | --- | --- | --- |
| 1997 | Het Labyrint | מאריק |  |
| 1999 | סוזי קיו | סוזי | סרט טלוויזיה; זוכת פרס עגל הזהב לשחקנית הטובה ביותר בדרמה טלוויזיונית |
| 2000 | Goede daden bij daglicht: op weg | קרולה | סרט טלוויזיה |
| 2001 | השחקנים De Acteurs | אלי |  |
| 2002 | Luifel & luifel | רוס | בפרק: "De Krottenkoning" |
| 2004 | Russen | ג'וזי מאכילסן | פרק אחד |
| 2004 | Kopspijkers | ג'ורג'ינה ורבאן | פרק אחד |
| 2006 | Koppensnellers | ג'ורג'ינה ורבאן | פרק אחד |
| 2009 | Gewoon Hans | עצמה | סרט טלוויזיה |
| 2010 | בטיפול | איה | 3 פרקים |
| 2019-2012 | משחקי הכס | מליסנדרה | תפקיד ראשי; 29 פרקים  מועמדת לפרס אמי לשחקנית אורחת מצטיינת בסדרת דרמה (2019) |
| 2015 | משפחת סימפסון | אניקה ואן האוטן (דיבוב) | פרק אחד |
| 2016 | רובוט צ'יקן | מליסנדרה/שרון/אמא דובה (דיבוב) | פרק אחד |
| 2019-הווה | Temple | אנה ויליאמס | תפקיד ראשי (2 עונות); 15 פרקים |
| 2022 | יחסים מסוכנים | ז'קלין | 7 פרקים |
הערות שוליים

↑  De Wereld Draait Door‏, 7 בספטמבר 2006
↑  Carice van Houten slaat in als een bom‏, 4 בספטמבר 2006
↑  Game of Thrones' casts sorceress Melisandre and Stannis Baratheon"., אתר EW.com‏, 19 ביולי 2011
| --- | --- |
בקרת זהויות :  NLI: 987007441880705171  PLWABN: 9810564877705606  BNE: XX4426302  BnF: cb155130072 (data)  CANTIC: a11782857  GND: 135492815  ISNI: 0000 0000 8363 9571  LCCN: no2007154779  MusicBrainz: 090426e2-fb48-4bd1-a82d-3e3c3f4775f8  NKC: xx0167713  NTA: 241198186  SUDOC: 148626416  VIAF: 22446318   WorldCat (עם VIAF): 22446318
מרחבים – המרכז הרפואי לטיפול במוח ובנפש, באר יעקב/נס ציונה

סמליל המרכז הרפואי
המרכז הרפואי לבריאות הנפש באר יעקב - נס ציונה - מב"ן שב"ס הוא בית חולים פסיכיאטרי במרכז הארץ, שנוצר מאיחוד של שלושה אתרי אשפוז פסיכיאטרי נפרדים בנס ציונה, באר יעקב וכלא מג"ן-ניצן ברמלה (חטיבה השייכת לשירות בתי הסוהר), וכן מערך שירות קהילתי, הכולל שמונה מרפאות חוץ ברחבי האזור. המרכז הרפואי מסונף לבית הספר לרפואה של אוניברסיטת תל אביב.
היסטוריה > קמפוס בבאר יעקב

בקמפוס באר יעקב התקיים בימי המנדט בית חולים צבאי בריטי לחולי נפש. לאחר הקמת המדינה הוקם במקום בית חולים לחולי רוח עם 150 מיטות. בינואר 1957 נחנך מבנה חדש למחלקה סגורה, מבנה ראשון בבית החולים שנבנה לאחר הקמת המדינה. בבית החולים היו אז 307 מיטות. בתחילת 1965 רצח אחד המטופלים טבח בבית החולים ובעקבות זאת הוקמה ועדת בדיקה, שקבעה שחולים מסוכנים צריכים להיות מאושפזים במחלקה סגורה בבית כלא.
היסטוריה > קמפוס נס ציונה

קמפוס נס ציונה החל את דרכו כבית חולים שיקומי לחולי נפש בשנת 1954. בית החולים הוקם ב"ארמון הבק" הנמצא דרומית לנס ציונה ליד כפר אהרון, ששימש בימי מלחמת העצמאות לשיקום נפגעי הפלמ"ח. בבית החולים היו 100 מיטות והוא הכשיר את החולים המשוקמים בנגרות, מסגרות, תפירה, כריכה וייצור מזרנים. בבית החולים הייתה מחלקה לילדים בגילאי 6-12 ובו 25 ילדים. בשנת 1960 הוחלט למסור לידי בית החולים את שטח המעברה שפונתה לצורך עבודה חקלאית למטופלים.
בשנת 1964 הוחלט להוציא מהמוסד את החולים המבוגרים ולייעד אותו לבית חולים ארצי לילדים חולי נפש, תוכנית שתוקצבה בשנת 1967.
היסטוריה > איחוד

בראשית שנות האלפיים אוחדו בתי החולים בבאר-יעקב ונס-ציונה אל תחת הנהלה אחת והמשיכו לפעול בקמפוסים נפרדים.
בעקבות הרפורמה במערכת בריאות הנפש בישראל, שנכנסה לתוקפה בשנת 2015, והעבירה את אחריות הביטוחית על תחום בריאות הנפש אל קופות החולים, בית החולים עבר שינויים ארגוניים ומקצועיים, שכללו העמקת הקשר עם הקהילה, הקמת מערך מחלקות ומרפאות ייעודיות, כגון מחלקת נשים ואשפוז יום נשים, מחלקה ומרפאה לתחלואה כפולה, מרפאות ייעודיות לילדים ומרפאות לטיפול בחרדה ובדיכאון.
בינואר 2018 פורסם על כוונה להקים קמפוס חדש לבית החולים במרכז הרפואי שמיר אליו תועבר כל פעילות בית החולים.
יחידות בית החולים

בית החולים כולל קמפוסים בנס ציונה ובבאר יעקב וכן בכלא מג"ן-ניצן ברמלה.
בית החולים מפעיל מרפאות חוץ בקמפוסים של באר יעקב ונס ציונה, וכן מרפאות ברחובות (מרפאה לילדים ומרפאה לגיל הרך), רמלה, לוד, יבנה ומודיעין-מכבים-רעות. המערך הוקם בשנות ה-70 של המאה ה-20 כשהוקמה המרפאה ברחובות.
המרכז הרפואי כולל גם יחידת מחקר המבצעת מחקרים קליניים בטיפולים תרופתיים שונים. נכון להיום מתקיימים 3 מחקרים קליניים בריפוי בעיסוק ביחידת המחקר.
בכלל מתקני המרכז עובדים כ-1000 איש. מנהל המרכז משנת 2015 הוא פרופסור חיליק לבקוביץ'.
במרכז הרפואי פועלות יחידות רבות: חדרי מיון, מחלקות אשפוז פתוחות וסגורות, מחלקות לאשפוז יום, מרפאות חוץ בבית החולים ובקהילה, הוסטלים, יחידות קשר עם משפחות. יש בו כ־450 מיטות.
המרכז הרפואי מציע שלל טיפולים מקצועיים לטווח רחב של בעיות בבריאות הנפש ומותאמים לכל מטופל על פי צרכיו האישיים והקליניים, דוגמת טיפולים בהפרעות חרדה ודיכאון, הפרעות פסיכוזה, הפרעות פוסט-טראומה (PTSD) הפרעות חרדה חברתית, הפרעות אכילה לסוגיהן, הפרעות לאחר לידה, התמכרויות, אבחון וטיפול בספקטרום אוטיסטי בילדים, אבחון וטיפול בהפרעות קשב וריכוז, אבחון רפואי פסיכיאטרי בגיל רך, טיפול קוגניטיבי-התנהגותי בילדים ומבוגרים, טיפול וסיוע במשפחות במשבר על רקע פסיכיאטרי של בן משפחה, פסיכוגריאטריה, טיפול באמצעות אמנות במגוון טכניקות, טיפול ייעודי לאוכלוסייה חרדית, פסיכיאטריה משפטית.
יחידות בית החולים > הקמפוס בבאר-יעקב

הקמפוס בבאר יעקב כולל שמונה מחלקות אשפוז פתוחות וסגורות לטיפול במבוגרים. אלו כוללים:
חדר מיון
מחלקות אשפוז סגור לנשים ומחלקות לגברים.
מחלקה פסיכוגריאטרית למבוגרים מעל גיל 65 שנה
הוסטל שיקום פנים – מסגרת שיקום תוך מוסדית
יחידה לטיפול באמצעות נזעי חשמל ECT ו-TMS (גרייה מגנטית מוחית)
יחידת מחקר
הוסטל לניצולי שואה שהוקם בשנת 2000 בקמפוס באר יעקב. בתחילה ההוסטל נוהל על ידי ה"אגודה לבריאות הציבור" ומשנת 2012 המעון צורף ומנוהל על ידי בית החולים באר יעקב.
מית"ל (מרכז ייעוץ תמיכה למשפחות) לתמיכה במשפחות המתמודדות עם הפרעה נפשית של אחד מבניה, בעיקר לאחר סיום אשפוזו וחזרתו לשיקום במסגרת הקהילה.
יחידות בית החולים > הקמפוס בנס-ציונה

בקמפוס בנס ציונה ארבע מחלקות אשפוז.
מיון
מחלקת גברים - י"ב
מחלקת נשים - י"א
מחלקה לתחלואה כפולה וטיפול בהתמכרויות
מרפאות חוץ לילדים ונוער
מחלקת ילדים
מחלקת נוער
יחידת אשפוז יום לנוער
בית ספר דקלים לחינוך מיוחד – משרת צרכים לימודיים וחברתיים של ילדים המאושפזים במחלקות הנוער והילדים בנס-ציונה. לומדים בו ילדים ונוער בגילאי 6–21 המאושפזים בבית החולים, בכיתות קטנות ובמסגרת של יום לימודים ארוך.
ידיים שלובות- היחידה להתערבות במשבר לילדים ונוער
יחידות בית החולים > מרכז בריאות הנפש של שירות בתי הסוהר

החטיבה לפסיכיאטריה משפטית שב"ס - ממוקם בכלא מג"ן-ניצן ברמלה וכוללת מחלקה פתוחה, מחלקה סגורה ומרפאות חוץ (שירות אמבולטורי למרפאות בבתי הסוהר ברחבי הארץ). החטיבה נועדה לטיפול באסירים ובעצירים. לפיכך הצוות כולל, בנוסף לצוות רב-מקצועי הקיים בכל בית חולים פסיכיאטרי, גם בעלי תפקידים כגון קרימינולוגים קליניים הפועלים מתוקף "חוק הגנה על ציבור מפני ביצוע עבירות מין, התשס"ו-2006". עורכים הערכות מסוכנות לאסירים ששפוטים בגין עבירות מין, כחלק מהמלצה לחופשות ולוועדות שחרורים.
מתוקף אותו חוק, מב"ן מוכר גם כמרכז טיפול ייעודי לעברייני מין ובו נערכים קבוצות טיפול ייעודי לעברייני מין, וטיפולים פרטניים, משפחתיים וזוגיים. בעלי תפקיד נוספים סוהרים, צוות אחים ואחיות ומאבטחים אחראים על שמירה וביטחון במתקן. חלק מהאסירים מגיעים לאשפוז מרצון מבתי הסוהר ברחבי הארץ, וחלק מאושפזים בהוראת בתי המשפט או הפסיכיאטר המחוזי לצורך הערכה וטיפול פסיכיאטריים.
קלייר היגינס

| --- | --- |

 לידה:  10 בנובמבר 1955 (בת 69) ברדפורד, הממלכה המאוחדת 
 שם לידה:  Clare Frances Elizabeth Higgins 
 מדינה:  הממלכה המאוחדת 
 תקופת הפעילות:  מ-1980 
 מקום לימודים:  האקדמיה למוזיקה ולאמנויות הדרמה של לונדון 
 פרסים והוקרה:  פרס עולם התיאטרון (2003)  פרס אוליבייה לשחקנית הטובה ביותר (2005)  פרס אוליבייה לשחקנית הטובה ביותר (2003)  פרס אוליבייה לשחקנית הטובה ביותר (1995)  פרס איבנינג סטנדרד לתיאטרון לשחקנית הטובה ביותר 
 פרופיל ב-IMDb
 
קלייר פרנסס אליזבת היגינס (באנגלית: Clare Frances Elizabeth Higgins; נולדה ב-10 בנובמבר 1955) היא שחקנית אנגלייה. שיחקה בסרטים "מעורר השאול" (1987), "מעורר השאול 2" (1988), "Small Faces"‏ (1996) ו"מצפן הזהב" (2007).
היגינס הייתה מועמדת שש פעמים לפרס אוליבייה על הופעותיה בתיאטרון. המועמדות הראשונה הייתה ב-1984 על תפקידה כסטלה קוולסקי במחזה "חשמלית ושמה תשוקה". היא זכתה בפרס השחקנית הטובה ביותר שלוש פעמים: ב-1995 על "ציפור הנעורים המתוקה", ב-2003 על "וינסנט בבריקסטון" וב-2005 על "הקובה" לאוריפידס. הופעת הבכורה שלה בברודוויי הייתה ב-2003, והיא הייתה מועמדת לפרס טוני לשחקנית הטובה ביותר במחזה "וינסנט בבריקסטון". היא שבה להופיע בברודוויי בשנת 2014 במחזה של אדוארד אלבי "איזון עדין".
ביוגרפיה

היגינס, בת שנייה במשפחה של חמישה ילדים, נולדה בברדפורד שבמחוז מערב יורקשייר לפולה ססיליה וג'יימס סטיבן היגינס. הוריה היו ממעמד הפועלים ומרקע אירי קתולי, שניהם עבדו בהוראה. כבר מילדותה התעניינה היגינס במשחק. בגיל 17 אחרי שגורשה מהמנזר, בית הספר שבו למדה, ברחה היגינס מהבית. בגיל 19 ילדה בן ומסרה אותו לאימוץ כי לא יכלה לגדל אותו.
בגיל 23 הגשימה היגינס את חלומה להיות שחקנית, כשסיימה את לימודיה באקדמיה למוזיקה ולאמנויות הדרמה של לונדון. בשנות השמונים של המאה העשרים הייתה לשחקנית תיאטרון פעילה הן בלונדון והן בברודוויי, כולל הופעת בכורה במחזה "משאלות נסתרות" מאת דייוויד הר. ב-1995 זכתה בפעם הראשונה בפרס אוליבייה. ב-1983 כיכבה בתפקיד כריסטין מנסון לצידו של בן קרוס בעיבוד של ה-BBC ל"המצודה" של א. ג'. קרונין. על מסך הקולנוע שיחקה היגינס בדמות ג'וליה קוטון בסרטו של קלייב בארקר "מעורר השאול". הסרט יצא לאקרנים ב-1987 והוא מבוסס על ספרו של בארקר "The Hellbound Heart". היא חזרה לגלם את אותה דמות ב-1988 בסרטו של טוני רנדל (במאי) (אנ') "מעורר השאול 2". הסרט היה סרט המשך מוצלח ל"מעורר השאול" ונחשב לסרט אימה אכזרי שזעזע את הקהל ברחבי העולם, ועם זאת קיבל ביקורות טובות. הופעות נוספות שלה בקולנוע היו בסרט "Bad Behaviour" מ-1993 ובסרט הסקוטי "Small Faces" משנת 1996.
ב-2004 היה להיגינס הופעת קמע בסרט "המין היפה" עם קלייר דיינס ובילי קרודופ. ב-2007 גילמה היגינס את "מא קוסטה" בסרטו של כריס וייץ "מצפן הזהב" בכיכובם של ניקול קידמן ודניאל קרייג. ב-2008 שיחקה בסרט אביב 41 בבימויו של אורי ברבש.
בתיאטרון הלאומי הופיעה היגינס בתפקיד יוקסטה במחזה "אדיפוס המלך" לצידו של רייף פיינס. ב-2009 מאפריל ועד מאי, שיחקה במחזה "The Fever" מאת וואלאס שון (אנ') בתיאטרון רויאל קורט.
מספטמבר 2009 הופיעה בתפקיד הרוזנת של רוסִייוֹן במחזה "סוף טוב הכל טוב" בתיאטרון הלאומי.
ב-2012 הופיעה היגינס בפרק בעונה השלישית של הסדרה "אחוזת דאונטון". היא שיחקה בתפקיד גברת ברטלט, חברתה של גברת בייטס, ומי שבסופו של דבר עזרה לשחרר את מר בייטס מהכלא.
בנובמבר 2014 השתתפה היגינס בפרק קצר שנעשה לציון 50 שנה לסדרה "דוקטור הו" בשם "לילו של הדוקטור" בכיכובו של פול מקגאן בתפקיד הדוקטור השמיני. בפרק שקדם לשידור פרק הספיישל "יומו של הדוקטור", היגינס גילמה את אוהילה, חברה באחוות קארן, שעוזרת לדוקטור להתחדש לגלגול הבא שלו. היגינס משתתפת בחלק השני של הסיפור שישודר בעונה התשיעית של הסדרה בסתיו 2015.
הערות שוליים

↑  '"`UNIQ--templatestyles-00000000-QINU`"'"Previous winners". Olivier Awards. נבדק ב-6 במאי 2014. {{cite web}}:  (עזרה)
↑  '"`UNIQ--templatestyles-00000002-QINU`"'"Clare Higgins". IBDB. נבדק ב-6 במאי 2014. {{cite web}}:  (עזרה)
↑  Clare Higgins profile at Film Reference.com
1 2 3  '"`UNIQ--nowiki-00000005-QINU`"' Aleks Sierz, ‏Jung at heart, The Telegraph, 23 November 2005
↑  Hellraiser 2 at Rotten Tomatoes
↑  '"`UNIQ--templatestyles-0000000A-QINU`"'"Theatre masterclass: Clare higgins". The Guardian. 30 ביוני 2009. נבדק ב-6 במאי 2014. {{cite news}}:  (עזרה)
↑  '"`UNIQ--templatestyles-0000000C-QINU`"'"Clare Higgins- one of the busiest stage actors". The British Theatre Guide. אורכב מ-המקור ב-2015-09-23. נבדק ב-6 במאי 2014. {{cite web}}:  (עזרה)
↑  'Downton Abbey': Episode three in pictures
| --- | --- |
בקרת זהויות :  NLI: 987007372357905171  PLWABN: 9812443957305606  BIBSYS: 6054823  BnF: cb140359272 (data)  GND: 1062223713  ISNI: 0000 0001 1469 1170  LCCN: no2008131792  MusicBrainz: 84bca026-2e5c-4a95-9bfc-84da519f8b6b  NLK: KAC2020K2427  NTA: 15558877X  SUDOC: 080474942  VIAF: 22342272   WorldCat (עם VIAF): 22342272
מגי או'ניל

| --- | --- |
אין תמונה חופשית
 לידה:  15 בנובמבר 1962 (בת 62) בקינגהאמשייר, הממלכה המאוחדת 
 מדינה:  הממלכה המאוחדת 
 מקום לימודים:  בית ספר גילדהול למוזיקה ודרמה 
 פרופיל ב-IMDb
 
מרגרט או'ניל (באנגלית: Margaret O'Neill; נולדה ב-15 בנובמבר 1962) היא שחקנית אנגלייה. היא ידועה מהופעותיה בסדרות הטלוויזיה "Peak Practice"‏ (2000–2002), "לגדול בלי בושה" (2004–2007) ו"איסטאנדרס". עוד שיחקה בסרט הקולנוע "גורילות בערפל" משנת 1988.
ביוגרפיה

או'ניל נולדה בבקינגהאמשייר שבאנגליה למשפחה קתולית בת שישה ילדים. היא גדלה במידלנדס ולמדה בבית ספר קתולי במנזר. היא התחילה לעסוק במשחק בהשראת מורה לדרמה.
את הכשרה המקצועית רכשה או'ניל בבית ספר גילדהול למוזיקה ודרמה. היא כיכבה בווידאו קליפ "Holding Back the Years" של להקת סימפלי רד. הופעת הבכורה המקצועית שלה בתיאטרון הייתה בשנת 1985 במחזה "Moving Pictures" מאת סטיבן לואה בתיאטרון וסט יורקשייר פלייהאוס בלידס. הופעתה הראשונה בקולנוע הייתה ב-1986 בסרט "מונה ליזה" בכיכובו של בוב הוסקינס. ב-1988 שיחקה בסרט ההוליוודי "גורילות בערפל" בכיכובה של סיגורני ויבר. ב-1989 שיחקה או'ניל בסדרת הטלוויזיה "Take Me Home" לצדם של קית' בארון ואנט קרוסבי.
או'ניל גילמה את ד"ר אלכס רדמן בדרמה הרפואית "Peak Practice" של רשת ITV. לקהל הבריטי היא ידועה בעיקר מהופעתה בתפקיד שילה ג'קסון בסדרת הדרמה קומית "לגדול בלי בושה" של ערוץ 4. באופרת הסבון "איסטאנדרס" של ערוץ BBC One שיחקה או'ניל בתפקיד סוזי ברנינג.
ביוגרפיה > חיים אישיים

או'ניל מתגוררת בדרום לונדון, ואוהבת לעסוק בפילאטיס, יוגה וקריאה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1986 | מונה ליזה | Mona Lisa | בחורה במועדון פרדייס |  |
| 1988 |  | Wherever You Are... | אשתו השנייה של ג'וליאן |  |
| 1988 | גורילות בערפל | Gorillas in the Mist: The Story of Dian Fossey | קים |  |
| 1988 |  | Defrosting the Fridge | לינדה | סרט טלוויזיה |
| 1989 |  | Take Me Home | קאת' | מיני-סדרה |
| 1989 |  | Seven Minutes | ברטה | שם הפצה נוסף" Georg Elser – Einer aus Deutschland" |
| 1991 | סיפורי עמים | Jim Henson's The Storyteller – Greek Myths | אריאדנה | בפרק "Theseus & the Minotaur" |
| 1991 | המפקח מורס | Inspector Morse | הילרי דובסון | בפרק "Fat Chance" |
| 1991 | אליבי אחד יותר מדי | Under Suspicion | הייזל ארון |  |
| 1992 |  | The Life and Times of Henry Pratt | הדודה נוריס | מיני-סדרה |
| 1992 |  | Friday on My Mind | לואיז | סדרת טלוויזיה |
| 1993 |  | When Pigs Fly | שילה |  |
| 1994 | קדפאל | Cadfael | אלין סוויארד | בפרק "One Corpse Too Many" |
| 1995 |  | All Men Are Mortal | פלורנס |  |
| 1995 | הורג אותי ברכות | Killing Me Softly | שרה תורנטון | סרט טלוויזיה |
| 1997 |  | The Fix | מרינה קיי | סרט טלוויזיה |
| 1998 |  | Invasion: Earth | ד"ר אמנדה טאקר | מיני-סדרה |
| 1999 |  | Births, Marriages and Deaths | אלכס |  |
| 2000 |  | Hero of the Hour | אליסון לידל | סרט טלוויזיה |
| 2001, 2002 |  | Peak Practice | ד"ר אלכס רדמן | סדרת טלוויזיה |
| 2002 |  | White Teeth | פופי בורט-ג'ונס | מיני-סדרה |
| 2002 |  | Murder in Mind | סמנתה ג'ונסטון | בפרק "Rage" |
| 2004–2007 | לגדול בלי בושה | Shameless | שילה ג'קסון | סדרת טלוויזיה |
| 2004 | רציחות במידסומר | Midsomer murders | אגנס ווטרהאוס | בפרק "The Straw Woman" |
| 2007 | לב פראי | Wild at Heart | איליין | סדרת טלוויזיה (פרק אחד) |
| 2007 | מנספילד פארק | Mansfield Park | גברת נוריס | סרט טלוויזיה |
| 2007 |  | Little Devil | לורה קראו | מיני-סדרה |
| 2007 |  | The Royal | ג'יין קופר | סדרת טלוויזיה (פרק אחד) |
| 2008 | איסטאנדרס | EastEnders | סוזי ברנינג | סדרת טלוויזיה |
| 2010 | תחבולות חדשות | New Tricks | רוני מייפר | בפרק "Gloves Off" |
| 2013 |  | Truckers | סו | סדרת טלוויזיה (פרק אחד) |
| 2015 |  | A Gert Lush Christmas | הדודה ג'ייד | סרט טלוויזיה |
| 2016 |  | Death in Paradise | פרי קמפבל | בפרק "Flames of Love" |
| 2017 |  | The Halcyon | גלוריה | סדרת טלוויזיה (פרק אחד) |
| 2017 | בלתי נשכח | Unforgotten | אלן פרייס | סדרת טלוויזיה (2 פרקים) |
| 2017 | רציחות במידסומר | Midsomer Murders | אודרי גלנהיל | בפרק "The Curse of the Ninth" |
| 2018 | תקראו למיילדת | Call the Midwife | מיי סטנטון | סדרת טלוויזיה (פרק אחד) |
| 2018 | נפרדנו כך | The Split | איבונה דוצ'י | סדרת טלוויזיה; 3 פרקים |
| 2020 | קווים לבנים | White Lines | יואנה | סדרת טלוויזיה; 4 פרקים |
| 2021 |  | Wolfe | דלורס בלבי | פרק: "#1.1" |
| 2022 | יחסים מסוכנים | Dangerous Liaisons | אישה בכנסייה | פרק: "Even God Does Not Forgive" |
הערות שוליים

↑  '"`UNIQ--templatestyles-00000000-QINU`"'"Maggie O'Neill:My Secret Life". The Independent. 27 באוקטובר 2007. נבדק ב-6 בספטמבר 2008. {{cite web}}:  (עזרה)
1 2 3  '"`UNIQ--templatestyles-00000002-QINU`"'"Interrogation: Maggie O'Neill". Sunday Mirror. 29 ביולי 2007. נבדק ב-9 בינואר 2014. {{cite web}}:  (עזרה)
1 2  '"`UNIQ--templatestyles-00000008-QINU`"'"Maggie O'Neill: Suzy Branning". BBC – Eastenders. נבדק ב-6 בספטמבר 2008. {{cite web}}:  (עזרה)
↑  '"`UNIQ--templatestyles-00000005-QINU`"'"Maggie O'Neill – career at a glance". Radio Times. באוגוסט 2004. נבדק ב-6 בספטמבר 2008. {{cite web}}:  (עזרה)
↑  '"`UNIQ--templatestyles-0000000B-QINU`"'"The Changing Face of Doctor Who: How to regenerate a Time Lord". נבדק ב-9 בינואר 2014. {{cite web}}:  (עזרה)
↑  '"`UNIQ--templatestyles-0000000D-QINU`"'"Peak Practice – Cast List". peakpracticeonline.co.uk. נבדק ב-6 בספטמבר 2008. {{cite web}}:  (עזרה)
| --- | --- |
בקרת זהויות :  GND: 1062424255  ISNI: 0000 0003 7091 0942  LCCN: no2012061167  VIAF: 250321058   WorldCat (עם VIAF): 250321058
כה יקר ללבי

| --- | --- |
כרזת הסרט
כרזת הסרט
 מבוסס על:  Midnight and Jeremiah
 בימוי:  המילטון לוסק, הארולד ד. שוסטר 
 הופק בידי:  אולפני ההנפשה של וולט דיסני
 תסריט:  ג'ון טאקר באטל 
 עריכה:  לויד ריצ'רדסון
 שחקנים ראשיים:  בובי דריסקול ברל אייבס באולה בונדי
 מוזיקה:  פול סמית
 צילום:  וינטון הוך
 אנימטור:  דן מקמנוס, George Rowley, ג'ושוע מידור, דון לוסק, מרווין וודוורד, לס קלארק, Hal King, מילט קאהל, ג'ון לונסברי, אריק לארסון 
 מדינה:  ארצות הברית ארצות הברית
 חברת הפקה:  חברת וולט דיסני 
 חברה מפיצה:  RKO
 שיטת הפצה:  הפצה לאולמות הקולנוע 
 הקרנת בכורה:  שיקגו 29 בנובמבר 1948 ישראל 28 בנובמבר 1953
 משך הקרנה:  82 דקות
 שפת הסרט:  אנגלית
 סוגה:  סרט דרמה, סרט המבוסס על יצירה ספרותית 
 מקום התרחשות:  אינדיאנה 
 תקציב:  1,500,000 דולר
 הכנסות:  3,700,000 דולר
 אתר רשמי
 דף הסרט ב־IMDb
 
כה יקר ללבי (באנגלית: So Dear to My Heart, נקרא בארץ בהפצתו המקורית קרוב לליבי) הוא סרט ילדים אמריקאי עם קטעי הנפשה תוצרת אולפני ההנפשה של וולט דיסני משנת 1948 עם בובי דריסקול וברל אייבס בתפקידים הראשיים.
זה סרטו הראשון של אייבס ששר בו מספר שירים ומלווה עצמו בגיטרה. שירו "Lavender Blue" היה מועמד לפרס אוסקר לשיר המקורי הטוב ביותר.
ב-1949 הוענק לבובי דריסקול פרס אוסקר לשחקן הצעיר על משחקו בסרט זה ובסרט החלון.
התסריט מבוסס על ספר הילדים "Midnight and Jeremiah" של סטרלינג נורת' (אנ') מ-1943.
תקציר העלילה

ג'רמיה קינקייד (בובי דריסקול) גר עם סבתו "גרני" קינקייד (באולה בונדי) בחווה בכפר קטן באינדיאנה, 1903. הוא חובב סוסים ומתרגש כאשר מגיעה לכפר רכבת וממנה יורד סוס המרוצים המפורסם Dan Patch (אנ'). הסוס מורד מהרכבת כדי שהנפח המקומי, "הדוד" היירם (ברל אייבס), ישלוף מפרסתו מסמר עקום. ג'רמיה חולם להיות רוכב סוסים.
בדיר הכבשים בחווה נולדים תאומים, טלה לבן וטלה שחור. הכבשה דוחה את השחור וג'רמיה מאמץ אותו וקורא לו דני על שם סוס המרוצים. הוא מבלה אתו הרבה ביחד עם שכנתו וחברתו טילדי (לואנה פאטרן)..
דני הוא כבש שובב וגורם נזקים גדולים בכפר ובעיקר בחווה. הסבתא רוצה למכור אותו אבל רחמיה נכמרים על ג'רמיה. הדוד היירם מתקן את הנזקים וגם מעודד את ג'רמיה להשתתף ביריד החקלאים המחוזי. ג'רמיה מהסס אבל כאן מופיע בהנפשה, הינשוף החכם ומעודד אותו בדוגמאות מההיסטוריה כמו דוד שגבר על גוליית וברוס מלך סקוטלנד שגבר על האנגלים.
כדי לממן את ההשתתפות בתחרות עובד ג'רמיה בשליחויות ומביא חלות דבש לחנות המקומית. הסבתא, שהתנגדה להשתתפות בתחרות, מסכימה לכך לבסוף.
אנשי העיירה נפרדים מג'רמיה ודני שעולים לרכבת. בתחרות לא זוכה ג'רמיה במקום ראשון כי הכבש שלו שחור וגם אין לו אילן יוחסין אבל השופט הראשי (הארי קארי) מתרשם מהטיפול שהעניק ג'רמיה לדני ומעניק לו פרס מיוחד. כל אנשי העיירה מקבלים בהתלהבות את ג'רמיה ודני ברדתם מהרכבת.
צוות השחקנים

| שם השחקן/ית | שם הדמות | הערות |
| --- | --- | --- |
| בובי דריסקול | ג'רמיה קינקייד |  |
| ברל אייבס | ה"דוד" היירם |  |
| באולה בונדי | "גרני" קינקייד | הסבתא |
| לואנה פאטן | טילדי | חברתו של ג'רמיה |
| הארי קארי |  | שופט ראשי ביריד |
הערות שוליים

↑  https://issuu.com/doronlachman/docs/___________________________________/1
מילה יובוביץ'

| --- | --- |

יובוביץ', 2019
 לידה:  17 בדצמבר 1975 (בת 49) קייב, הרפובליקה הסובייטית הסוציאליסטית האוקראינית, ברית המועצות (כיום באוקראינה)
 שם לידה:  Милиця Богданівна Йовович 
 סוגה מועדפת:  מוזיקת פופ, רוק אלטרנטיבי, פולק רוק, רוק קל 
 מדינה:  ארצות הברית ארצות הברית
 תקופת הפעילות:  מ-1985
 בן או בת זוג:  לוק בסון (14 בדצמבר 1997–12 ביוני 1999)  פול וו. אס. אנדרסון (22 באוגוסט 2009–?)  ג'ון פרושיאנטה (1999–2000)  אנו בירקין (2000–2001) 
 צאצאים:  אבר אנדרסון, דשיאל עדאן אנדרסון, אוסיאן לארק אליוט יובוביץ'-אנדרסון 
 מספר צאצאים:  3
 https://www.millaj.com/
 פרופיל ב-IMDb
 
מיליצה בוגדנובנה "מילה" יוֹבוֹבִיץ' (באנגלית: Milica Bogdanovna "Milla" Jovovich, באוקראינית: Милица Богдановна Йовович; נולדה ב-17 בדצמבר 1975) היא שחקנית, דוגמנית, מוזיקאית, זמרת ומעצבת אופנה אמריקאית, ילידת-אוקראינה הסובייטית. נודעת בעיקר בזכות כיכובה בתור אליס בסדרת סרטי "האויב שבפנים", ובתור לילו בסרט "האלמנט החמישי".
ביוגרפיה

יובוביץ' נולדה בקייב שבאוקראינה הסובייטית שבברית המועצות דאז, למשפחה מרקע נוצרי. אביה, בוגיץ' יובוביץ', הוא רופא סרבי-מונטנגרי. אימה, גלינה (לבית לוגינובה), שחקנית ממוצא רוסי. ב-1980 נאלצה המשפחה לעזוב את ברית המועצות מסיבות פוליטיות, ועברה עם מילה בת החמש ללונדון. משם המשיכה ללוס אנג'לס שבקליפורניה, שם השתקעה. הוריה התגרשו, ולאחר-מכן, נולד לה אח-למחצה בשם מרקו יובוביץ' ממערכת יחסים של אביה עם אישה ארגנטינאית. ב-1994 אביה של מילה נאסר בעקבות פעילות בלתי חוקית הקשורה לביטוחי בריאות. הוא נידון ל-20 שנה אך השתחרר כבר ב-1999 לאחר חמש שנים.
בגיל 12 עזבה מילה את בית הספר לטובת דוגמנות, ונחשבה כ"ילדה בעייתית" מאחר שעישנה סמים, ביצעה מעשי ונדליזם בחנויות והונאות אשראי. לבסוף חזרה לבית הספר וסיימה אותו ב-1991.
ביוגרפיה > קריירה > דוגמנות

יובוביץ' החלה לדגמן בגיל אחת עשרה, לחברת האיפור רבלון. ב-1987 הופיעה על שערי מגזיני אופנה וב-1988 חתמה על חוזה הדוגמנות הראשון שלה. היא החזיקה גם בתפקיד הדוברת של חברת L'Oréal ונחשבה לדוגמנית בעלת השכר הגבוה ביותר ב-2004. ב-2006 מונתה לדוברת רשת חנויות הבגדים "מנגו".